钦定古今图书集成/方舆汇编/边裔典/第049卷 > 唐
## 钦定古今图书集成/方舆汇编/边裔典/第049卷 > 唐

### 高祖武德六年党项入寇是岁又遣使入朝

按《唐书高祖本纪》，“武德六年五月，党项寇河州，刺史
卢士良败之。”按《党项传》，“有黑党项者，居赤水西，其
长号敦善王，慕容伏允之走也，依之。及吐谷浑款附，
敦善王亦纳贡。居雪山者曰破丑氏。又有白兰羌，吐
蕃谓之丁零，左属党项，右与多弥接，胜兵万人，勇战
斗，善作兵，俗与党项同。武德六年，使者入朝。明年以
其”地为维、恭二州。

### 太宗贞观三年党项羌步赖以其地内属为崌奉严远四州拜首领为刺史

按《唐书太宗本纪》不载。　按《党项传》，“党项，汉西羌别
种，魏晋后微甚。周灭宕昌、邓至，而党项始彊其地，古
析支也。东距松州，西叶护，南春桑、迷桑等羌，北吐谷
浑处山谷崎岖，大抵三千里，以姓别为部，一姓又分
为小部落，大者万骑，小数千，不相统，故有细封氏、费
听氏、往利氏、颇超氏、野辞氏、房当氏、米禽氏、拓拔氏，
而”拓拔最彊，土著有栋宇，织犛尾羊毛覆屋，岁一易。
俗尚武，无法令赋役。人寿多过百岁，然好为盗，更相
剽尤重复仇未得所欲者。蓬首垢颜，跣足草食，杀
已乃复。男女衣裘褐，被毡。畜犛牛、马、驴、羊以食，不耕
稼。地寒，五月草生，八月霜降。无文字，候草木记岁三
年一相聚，杀牛羊祭天。取麦他国以酿酒。妻其庶母、
伯叔母、兄嫂、子弟妇，惟不娶同姓。老而死，子孙不哭，
少死则曰“夭枉”乃悲。贞观三年，南会州都督郑元《璹
鑴》谕其酋细封步赖举部降，太宗玺诏慰抚。步赖因
入朝，宴锡特异，以其地为“轨州”，即授刺史。步赖请率
兵讨吐谷浑，其后诸酋长悉内属，以其地为崌、奉、严、
远四州，即首领拜刺史。

贞观　年，拓拔《赤辞》及从子《思头》以其地内属，为懿、
嵯、麟、可三十二州，擢赤辞西戎州都督。

按《唐书·太宗本纪》，不载。　按《党项本传》，有拓拔赤辞
者，初臣吐谷浑，慕容伏允待之厚，与结婚。诸羌已归，
独不至。李靖击吐谷浑，赤辞屯狼道峡抗王师。廓州
刺史久且洛生欲谕降之，辞曰：“浑主以腹心待我，不

辞从子思头潜纳款，其下拓拔细豆亦降。赤辞知宗
族携沮，稍欲自归，岷州都督刘师立复诱之，即与思
头俱内属。以其地为懿、嵯、麟、可三十二州，以松州为
都督府。擢赤辞西戎州都督，赐氏李，贡职遂不绝。于
是自河首积石山而东，皆为中国地。后吐蕃寖盛，拓
拔畏偪请内徙，始诏庆州置静边等州处之地乃入
吐蕃。其处者皆为吐蕃役属，更号“弭药。”

贞观六年。黑党项与诸羌内属。

按：《唐书太宗本纪》：“贞观六年，诸羌内属者三十万人。”

按《党项本传》：“黑党项与契苾数十万内属。”

贞观九年正月，党项羌叛。三月，洮州羌杀刺史孔长
秀。乙酉，高甑生及羌人战，败之。七月，盐泽道行军副
总管刘《德敏》及羌人战，败之。

按：《唐书太宗本纪》云云。

### 高宗永徽 年特浪生羌内属

按《唐书高宗本纪》不载。　按《党项本传》，“永徽时，特浪
生羌卜楼大首领冻就率众来属，以其地为剑州。”

### 龙朔 年白兰春桑白狗羌臣于吐蕃

按《唐书高宗本纪》不载。　按《党项本传》，“龙朔后，白兰、
春桑及白狗羌为吐蕃所臣，藉其兵为前驱。白狗与
东会州接，胜兵千人。”

### 中宗嗣圣 年〈即太后天授 年〉黑党项羌内附

按《唐书武后本纪》不载。　按《党项本传》，“在西北者，天
授中内附，户凡二十万，以其地为朝、吴、浮、归十州，散
居灵、夏间。”

### 肃宗至德 年黑党项来朝

按《唐书肃宗本纪》不载。　按《党项传》，“至德末为吐蕃
所诱，使为乡导钞边。俄悔悟，更来朝，愿助灵州饟挽。”

### 乾元元年党项羌寇边诏郭子仪讨党项

按《唐书肃宗本纪》，乾元元年七月，党项羌寇边。按
《党项本传》：乾元间，中国数乱，因寇邠、宁二州，肃宗诏
郭子仪都统朔方、邠宁鄜坊节度事，以鄜州刺史杜
冕、邠州刺史桑如珪分二队出讨。子仪至党项溃去。

### 上元元年六月节度使崔光远及羌浑党项战于泾陇败之

按《唐书肃宗本纪》云云。　按《党项本传》：“上元元年，在
泾、陇，部落十万众诣凤翔节度使崔光远降。”

上元二年二月。奴剌党项羌入寇。凤翔尹李鼎败之
按《唐书肃宗本纪》。“上元二年二月。奴剌党项羌寇宝
鸡。焚大散关。寇凤州。刺史萧”死之，凤翔尹李鼎败
之。按《党项本传》：“二年，与浑奴剌连和，寇宝鸡，杀吏
民，掠财珍，焚大散关，入凤州，杀刺史萧”节度使李
鼎追击走之。

### 宝应元年羌浑奴剌党项入寇刺史成公意吕日将败之

按《唐书肃宗本纪》，“宝应元年建卯月，羌、浑奴剌寇梁
州，鄜州刺史成公意及党项战败之”按《代宗本纪》，
“宝应元年九月戊子，凤州刺史吕日将及党项羌战
于三嗟谷，败之。”按《党项本传》：“明年又攻梁州，刺史
李勉走，进寇奉天，大掠华原，同官去。诏臧希让代勉
为刺史。”于是归顺、乾封、归义、顺化、和宁、和义、保善、宁
定、罗云、朝凤凡十州部落，诣希让献款，丐节印，诏可。

### 代宗广德元年三月党项羌寇同州郭子仪败之于黄堆山

按：《唐书代宗本纪》云云。

### 永泰元年正月党项羌寇富平八月浑奴剌寇边九月党项羌寇同州浑奴剌寇盩厔十月党项羌乃请降

按《唐书？代宗本纪》云云。　按《党项传》，“仆固怀恩之叛，
诱党项浑奴剌入寇，众数万，掠凤翔，盩厔大酋郑廷、
郝德入同州，刺史韦胜走，节度使周智光破之澄城。
阅月，又入同州，焚官私室庐，壁马兰山。郭子仪遣兵
袭之，退保三堡，子仪遣慕容休明谕降廷德。子仪以
党项、吐谷浑部落散处盐、庆等州，其地与吐蕃滨近，
易”相胁，即表徙静边州都督、夏州乐容等六府，党项
于银州之北，夏州之东，宁朔州。吐谷浑住夏西，以离
沮之。召静边州大首领、左羽林大将军、拓拔朝光等
五刺史入朝，厚赐赉，使还绥其部。先是，庆州有“破丑
氏族三，野利氏族五，把利氏族一”，与吐蕃姻援，赞普
悉王之，因是扰边凡十年。子仪表工部尚书路嗣恭
为朔方留后，将作少监梁进用为押党项部落使，置
行庆州。且言“党项阴结吐蕃为变，可遣使者招慰，芟
其反谋。”因令进用为庆州刺史严逻，以绝吐蕃往来
道。代宗然之。又表置静边、芳池、相兴五州都督长史，
永平、旭定、清宁、宁保、忠顺、静塞、万言等七州都督府。
于是破丑野、利把利三部及思乐州刺史拓拔乞梅
等皆入朝。宜定州刺史折磨布落芳池州野利部并
徙绥延州，永泰后稍徙石州，后为永安将。阿史那思
暕赋索无极，遂亡走河西。按《杜佑传》，佑拜司徒，封
岐国公。党项阴导吐蕃为乱，诸将邀功，请讨之。佑以为无良边臣，有为而叛，即上疏曰：“昔周宣中兴，猃狁
为害，追之”太原，及境而止，不欲敝中国，怒远夷也。秦
恃兵力，北拒匈奴，西逐诸羌，结怨阶乱，实生谪戍。盖
圣王之治天下，惟欲绥静生人。西至于流沙，东渐于
海，在北与南，止存声教，岂疲内而事外耶？昔冯奉世
矫诏斩莎车王，传首京师，威振西域。宣帝议加爵土，
萧望之独谓“矫制违命，虽有功，不可为法，恐后”奉使
者为国家生事。夷狄比。突厥默啜寇害中国，开元初，
郝灵佺捕斩之，自谓功莫与二。宋璟虑边臣由此邀
功，但授郎将而已。繇是讫开元之盛，不复议边，中国
遂安。此成败，鉴戒之不远也。党项小蕃，与中国杂处，
间者边将侵刻，利其善马子女，敛求徭役，遂致叛亡，
与北狄、西戎相诱盗边。《传》曰：“远人不服，则修文德以
来之。管仲有言：‘国家无使勇猛者为边境’。此诚圣哲
识微知著之略也。今戎丑方彊，边备未实，诚宜慎择
良将，使之完辑，禁绝诛求，示以信诚，来则惩御，去则
谨备。彼当怀柔，革其奸谋，何必亟兴师役，坐取劳费
哉！”帝嘉纳之。

### 大历 年野利羌以其部落入附鸡子川居庆州夏州

按《唐书代宗本纪》不载。　按《党项本传》：“大历末，野利
秃罗都与吐蕃叛，招馀族不应，子仪击之，斩秃罗都，
而野利景庭、野利刚以其部数千人入附鸡子川。”六
州部落，曰野利越诗、野利龙儿、野利厥律儿黄、野海、
野窣等，居庆州者号“东山部，夏州者号平夏部。”

### 文宗太和 年禁商人不得以器械贸党项部落

按：《唐书文宗本纪》不载。　按《党项本传》：“元和时，复置
宥州，护党项。至太和中，寖彊数寇掠，然器械钝苦，畏
唐兵精则以善马购铠，善羊贸弓矢鄜。坊道军粮使
李石表禁商人不得以旗帜甲胄、五兵入部落，告者
举罪人财畀之。”

### 开成二年七月党项羌寇振武

按：《唐书文宗本纪》云云。

开成　年，党项部人相率为乱，灵、盐道不通。

按《唐书文宗本纪》不载。　按《党项本传》：“开成末，种落
愈繁，富贾人赍缯宝鬻羊马，藩镇乘其利彊市之，或
不得直，部人怨，相率为乱，至灵盐道不通。”

### 武宗会昌 年以侍御史为招定使

按《唐书武宗本纪》不载。　按党项本传：“武宗以侍御
史为使招定，分三印，以邠、宁、延属崔彦曾，盐、夏、长泽
属李鄠，灵、武、麟、胜属郑贺，皆绯衣、银鱼，而功不克。
会昌三年十月，党项羌寇盐州，十一月寇邠宁，兖王
岐为灵、夏六道元帅、安抚党项大使，御史中丞李回
副之。”

按：《唐书武宗本纪》云云。

### 宣宗大中四年十一月党项羌寇邠宁十二月凤翔节度使李安业河东节度使李拭为招讨党项使

按《唐书宣宗本纪》云云。　按《党项本传》：大中四年，内
掠邠宁，诏凤翔李安业、河东李拭合节度兵讨之。宰
相白敏中为都统。帝出近苑，或以作一个植舍外，见
才尺许，远且百步。帝属二矢曰：“党羌穷寇，仍岁暴吾
鄙。今我约射竹中，则彼当自亡。不中，我且索天下兵
翦之，终不以此贼遗子孙。”左右注目，帝一发竹，分矢
彻诸外，左右呼“万岁。”不阅月，羌果破殄，馀种窜南山。

### 僖宗乾符元年十二月党项寇天德军

按：《唐书宣宗本纪》云云。